**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  16 – 1 – 2025

 **ΑΜΑΡΟΥΣΙΟΥ Αρ. Πρ.:** 19

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020697 **Fax:**2108020697

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

  **Προς: Σύλλογο Εκπ/κών Π. Ε. « Ο Περικλής», ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

 **Κοινοποίηση: ΥΠΑΙΘΑ, Δ/νση Π. Ε. Β΄ Αθήνας, Δ. Ο. Ε., Συλλόγους Εκπ/κών Π. Ε. της χώρας**

**ΨΗΦΙΣΜΑ ΣΤΗΡΙΞΗΣ**

**στη συναδέλφισσα Κυριακή Μπουρμπούλη για την αυθαίρετη και παράνομη επιβολή ποινής καθήλωσης μισθολογικού κλιμακίου από την Διεύθυνση Π. Ε. Β΄ Αθήνας**

 **Το Δ. Σ. του Συλλόγου Εκπ/κών Π. Ε. Αμαρουσίου, με αφορμή την εκδίκαση στις 22 – 1 – 2025 της επιβολής άδικης ποινής  στη  συναδέλφισσα, για άλλη μια φορά,** εκφράζει τη στήριξή του στη συναδέλφισσα Κυριακή Μπουρμπούλη εκπαιδευτικό Π. Ε. 60 – μέλος του Σ. Ε. Π. Ε. «Ο Περικλής», στην οποία ο Διευθυντής Π. Ε. Β΄ Αθήνας επέβαλε με απόφασή του ποινή ανάκλησης χορήγησης Μισθολογικού Κλιμακίου και αναδρομική επιστροφή των σχετικών αποδοχών που της είχαν καταβληθεί.  Συγχρόνως η εφαρμογή της απόφασής του σημαίνει τη μισθολογική καθήλωσή της επ’ αόριστον.

Η ενέργεια αυτή του Διευθυντή Π. Ε. Β΄ Αθήνας, αποτελεί μοναδική περίπτωση αυθαίρετης και παράνομης επιβολής ποινής σε μια από τους 114 εγκαλούμενους/-νες προϊσταμένους/-ες & Διευθυντές/-ντριες ακολούθως του εγγράφου του πρώην Γ. Γ. Κόπτση για επιβολή της ποινής « Αναστολή εξέλιξης στελέχους ...» που συμμετείχε και συμμετέχει στην απεργία – αποχή που έχει κηρύξει ο Σύλλογος Εκπ/κών Π. Ε. « Ο Περικλής» από την αξιολόγηση του εκπαιδευτικού έργου της σχολικής μονάδας, με ετεροχρονισμένη μάλιστα εφαρμογή **και επ’αόριστον** παρότι η συναδέλφισσα έχει παραιτηθεί από τη θέση της προϊσταμένης και δεν ασκεί πλέον καθήκοντα από τον Σεπτέμβριο του 2022.

Ως άμεση απάντηση ο Σύλλογος Εκπ/κών Π. Ε. « Ο Περικλής» έχει καταθέσει προσφυγή στα διοικητικά δικαστήρια, αλλά και προσφυγή στα ποινικά δικαστήρια με μηνύσεις εναντίον των 5 μελών του  ΠΥΣΠΕ που απέρριψαν την ένσταση της, τον Αύγουστο του 2022, συμπεριλαμβανομένου και του Δ/ντη Π. Ε. Β΄ Αθήνας και επειδή επιπλέον ο ίδιος της επέβαλε με πράξη του την ποινή.

Η πρωτοφανής, προκλητική επίθεση της Διοίκησης αποτελεί αυταρχική εκτροπή που αμφισβητεί – ποινικοποιεί το δικαίωμα στην απεργία.

**Παρά:**

* τις αλλεπάλληλες παραστάσεις διαμαρτυρίας & τις δημόσιες ανακοινώσεις του Συλλόγου Εκπ/κών Π. Ε. «Ο Περικλής»,
* τα δεκάδες ψηφίσματα από Συλλόγους Εκπ/κών Π. Ε. & ΕΛΜΕ που απαιτούν την άμεση ανάκληση της αυθαίρετης και παράνομης ενέργειας του Διευθυντή Π. Ε. Β ́Αθήνας,
* τις εκατοντάδες υπογραφές που έχουν συγκεντρωθεί σε κείμενο στήριξης της συναδέλφισσας,
* την προσφυγή της συναδέλφισσας σε διοικητικό δικαστήριο, με τη στήριξη του συλλόγου της,
* την προσωπική δέσμευση του Δ/ντη Π. Ε. Β΄ Αθήνας να επανεξετάσει το ζήτημα,

δύο χρόνια μετά την απαλλαγή από τα καθήκοντά της η συναδέλφισσα υφίσταται μισθολογική καθήλωση βασισμένη σε αυθαίρετες και παράνομες αποφάσεις.

Η ΔΟΕ οφείλει να στηρίζει ανεξαιρέτως με όλα τα μέσα όλους και όλες τους/τις συναδέλφους/ισσες οι οποίοι διώκονται επειδή μάχονται ενάντια στην αξιολόγηση

Δηλώνουμε για άλλη μια φορά ότι δεν θα αποδεχτούμε την αμφισβήτηση του δικαιώματος στην απεργία. Θα στηρίξουμε και θα πάρουμε μέρος σε όλες τις ενέργειες του Συλλόγου Εκπ/κών Π. Ε. « Ο Περικλής στην κατεύθυνση της υπεράσπισης της συναδέλφισσας.

Καλούμε το Δ. Σ. της Δ. Ο. Ε. να επιληφθεί άμεσα του θέματος και να στηρίξει την συνάδελφο στη βάση των αποφάσεων του Δ. Σ. του Σ. Ε. Π. Ε. « Ο Περικλής».

**Είμαστε  ΟΛΟΙ και ΟΛΕΣ
ΣΤΟ ΠΛΕΥΡΟ ΤΗΣ Κυριακής Μπουρμπούλη!**

**Στηρίζουμε, συμμετέχουμε
την Δευτέρα 20 Ιανουαρίου 2025
στις 14:00 στην κινητοποίηση στην έδρα της Δ/νσης Π. Ε. Β΄ Αθήνας που καλεί ο Σύλλογος Εκπ/κών Π. Ε. « Ο Περικλής».
Είμαστε όλες και όλοι Απεργοί!**

**Απαιτούμε την άμεση ακύρωση της ποινής της συναδέλφισσας Κυριακής Μπουρμπούλη.**

